
Baronul PSD de Tulcea, Horia Teodorescu, a 
furat 1 miliard de euro din banii destinați 
românilor din Delta Dunării 

Horia Teodorescu a furat 1 miliard de euro din banii pentru românii din Delta 
Dunării. Pentru măiestria de care a dat dovadă în ale hoţiei, PSD a decis să îl 
susţină pentru un al patrulea mandat în fruntea Consiliului Judeţean Tulcea. 


Teodorescu, este unul dintre cei mai vechi baroni PSD aflaţi în funcţie și cel care a 
gestionat de facto miliardul de euro pentru Delta Dunării, destinat dezvoltării zonei 


și alocat prin proiectul Instrumentul Teritorial Integrat Delta Dunării (ITI DD). 
România a primit atunci ITI cu cea mai mare valoare la nivelul UE. 


Banii au fost împărţiţi de o mână de oameni conectaţi prin relaţii personale, afacei. 
sau interese politice cu mafia PSD din Tulcea. Instrumentul a fost conceput de fostul 
ministru Eugen Teodorovici, iar banii au fost gestionaţi de facto de Horia 
Teodorescu, din funcţia de președinte al CJ Tulcea. 


Horia Teodorescu 


Teodorescu și oamenii din jurul lui au beneficiat de banii ITI DD. Compania baronului 
PSD a obţinut fonduri pentru o unitate turistică, dar la adresa pensiunii funcţionează 
o clinică medicală deţinută de protejata sa, deputatul PSD Mirela Furtună, care în 
ultimii ani a agonisit o avere considerabilă. 


Deși mecanismul ITI DD era destinat "cu prioritate” pentru Delta Dunării, sub 15% 
din proiecte au ajuns acolo. Spre exemplu, în decolmatarea lacurilor și canalelor au 
fost investiţi mai puţini bani decât în renovarea bisericilor. 


Horia Teodorescu, baronul discret de la poarta intrării în Deltă, a avut o ascensiune 
rapidă în politică, a beneficiat de bani publici, dar și de banii ITI DD, la fel ca soţia sa 
și alţi apropiați. 


Între timp, DNA a trimis în judecată un caz de corupţie: Fiul unui afacerist care l-a 
împrumutat pe Horia Teodorescu cu o sumă impresionantă e acuzat că s-a folosit de 
o co-finanţare fictivă de 2,5 milioane de euro, obţinută de la un fond de investiţii 
olandez, pentru a lua banii UE. 


Teodorescu a fost ales consilier județean în iunie 2008, iar câteva luni mai târziu a 
devenit deputat. Din anul 2012, Horia Teodorescu este șeful Consiliului Judeţean 
Tulcea. În tot acest timp, societatea sa, SC Condor SRL, pe care a înființat-o imediat 
după căderea comunismului, la 33 de ani, a derulat zeci de contracte cu bani publici. 


Consiliul Judeţean, condus de Teodorescu de 12 ani, virează periodic bani pentru 
lucrările primăriilor din judeţ. Tot periodic, firma lui Teodorescu câștigă licitaţiile. 
Cercul se închide când președintele CJT încasează dividendele firmei la care este 
acţionar unic. 


În perioada 2007-2020, societatea lui Teodorescu a câștigat contracte finanţate din 
bani publici, de aproximativ 15 milioane de euro, în special de la primăriile din 
judeţul pe care îl conducea, conform declaraţiilor sale de avere. 


Societatea lui Horia Teodorescu, SC Condor SRL, a beneficiat și de fondurile ITI DD, 
în două moduri: 


e Aluat bani europeni pentru amenajarea, în centrul orașului Tulcea, a unei 
“unităţi de cazare pentru dezvoltarea turismului”. Valorea totală: 1.129.538 euro 
(din care 487.474 euro din fonduri UE). 


e A executat lucrări în cadrul proiectelor europene din ITI DD și a încasat cel puţin 
2,5 milioane de euro din două contracte semnate cu primăriile Baia și Jijila. 


Robert Marian Berbecel, cel pe care Teodorescu l-a pus administrator la societatea 
sa, a beneficiat și el de bani europeni din ITI DD. Firma sa, SC Infrabild SRL, a obţinut 
peste 400.000 de euro pentru "achiziţie de echipamente pentru dezvoltarea 
companiei”. 


Și Mariana Teodorescu, soţia președintelui CJT, a beneficiat de bani europeni din 
mecanismul ITI DD, prin societatea MIMP SA. Aceasta a cumpărat tot cu peste 
400.000 de euro "echipamente pentru firmă”. 


În momentul în care Horia Teodorescu stătea la masă cu reprezentanţii Comisiei 
Europene, în vara lui 2017, pentru a discuta întârzierile din mecanismul ITI Delta 
Dunării, societatea sa și a soţiei sale semnaseră deja contractele de finanţare cu bani 
europeni. 


Parchetul European condus de Laura Codruța Kovesi a demarat o investigaţie în 
urma anchetei de presă, iar șefa EPPO a declarat, în urmă cu câteva zile, într-un 
interviu pentru Follow the Money că "un grup infracţional a folosit fonduri UE 
destinate dezvoltării Deltei Dunării în interes personal.” 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

